
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 128 

22 Ιουνίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

124. Σύσταση παγίας προκαταβολής σε Υπηρεσία 
Εξωτερικού του Υπουργείου Εθνικής Οικονομίας 1 

125. Ορισμός ημέρας συνεδρίασης του Διοικητικού 

Πρωτοδικείου Αλεξανδρούπολης στη μεταβατική 
του έδρα στην Ορεσηάδα. 2 

ΚΑΝΟΝΙΣΜΟΙ 

Περί συστάσεως, λειτουργίας, διοικήσεως και διαχει- 
ρίσεως αυτοτελούς Υπηρεσίας εορτασμού του Ιω¬ 


βηλαίου υπό της Εκκλησίας της Ελλάδος. 3 

Περί τροποποιήσεως και συμπληρώσεως του υπα- 
ριθμ. 114/1998 Κανονισμού «Περί συστάσεως και 
Οργανώσεως Επικοινωνιακής και Μορφωτικής 
Υπηρεσίας της Εκκλησίας της Ελλάδος». 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 124 
Σύσταση παγίας προκαταβολής σε Υπηρεσία Εξωτερικού 
του Υπουργείου Εθνικής Οικονομίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46 παρ. 2 του Ν. 2362/27.11.1995 (ΦΕΚ 
247/τεύχος Α) «Περί Δημοσίου Λογιστικού, Ελέγχου των 
Δαπανών του Κράτους και άλλες διατάξεις». 

β. Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών 
επαγγελμαπών και άλλες διατάξεις», (ΦΕΚ 154/τ.Α/ 
10.9.1992), όπως τροποποιήθηκε με το άρθρο 1 παρ. 2α 
του Ν. 2469/1997 «Περιορισμοί και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (ΦΕΚ 38/τ.Α/14.3.1997). 


γ. Του Ν. 2297/1995 (ΦΕΚ 50/Α/8,3.1995} «Οργάνωση 
και λειτουργία των Γ ραφείων Οικονομικών και Εμπορικών 
Υποθέσεων του Υπουργείου Εθνικής Οικονομίας και άλ¬ 
λες διατάξεις», όπως τροποποιήθηκε και συμπληριύθηκε 
με το Ν. 2414/1997 (ΦΕΚ 135/τ.Β/25.6.1996) 

2. Τηναριθμ. 34001/ΔΙΟΕ 1957/9.10.1996 κοινή Απόφα¬ 
ση του Πρωθυπουργού και του Υπουργού Εθνικής Οικο 
νομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 937/τ. Β/14.10.1996). 

3. Την αριθμ. 1107147/1239/006Α/4.10.1996 κοινή Από¬ 
φαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομικών» (ΦΕΚ 922/τ.Β/7.10.1996). 

4. Την από 17.11.1998 εισήγηση της Υπηρεσίας Δημο¬ 
σιονομικού Ελέγχου του Υπουργείου. 

5. Το γεγονός ότι από τη σύσταση παγίας προκαταβο¬ 
λής του Γ ραφείου ΟΕΥ στο Κίεβο, προκαλείται δαπάνη σε 
βάρος του Κρατικού Προϋπολογισμού το ύψος της οποί¬ 
ας δεν μπορεί επί του παρόντος να προσδιορισθεί. 

6. Τη γνωμοδότηση του Συμβουλίου της Επικράτειας με 
αριθμ. 76/1999, ύστερα από πρόταση των Υφυπουργών 
Εθνικής Οικονομίας και Οικονομικών, αποφασίζουμε: 

Άρθρο 1 

Συνίσταται πσγία προκαταβολή στο Γ ραφείο Ακολού¬ 
θου Οικονομικών και Εμπορικών Υποθέσεων στο Κίεβο, 
για την αντιμετώπιση των δαπανών οργανώσεως και εξο¬ 
πλισμού του Γραφείου, καθώς και των καθημερινών λει¬ 
τουργικών δαπανών αυτού. 

Άρθρο 2 

Η ισχύς του παρόντος αρχίζει από τη δημοσίευσή του 
στη Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 11 Ιουνίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Α. ΜΠΑΛΤΑΣ Ν. ΧΡΙΣΤΟΔΟΥΛΑΚΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 125 
Ορισμός ημέρας συνεδρίασης του Διοικητικού Πρωτοδι¬ 
κείου Αλεξανδρούπολης στη μεταβατική του έδρα 
στην Ορεστιάδα 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις: 

α) του άρθρου 2 παρ. 2 και 3 του ν. 1756/1988 «Κώδικας 
οργανισμού δικαστηρίων και κατάστασης δικασηκών λει¬ 
τουργών» και 

β) του άρθρου 29Ατου ν. 1558/1985 «Κυβέρνηση και Κυ¬ 
βερνητικά όργανα» (Α’ 137), όπως προσετέθηκαν με το 
άρθρο 27 του ν. 2081/1992 (Α' 154) και τροποποιήθηκαν 
με το άρθρο 1 παρ. 2α του ν. 2469/1997 (Α' 38). 

2. Το Προεδρικό Διάταγμα υπ’ αριθ. 404/1978 «περί κα¬ 
θορισμού της έδρας και της περιφέρειας των Διοικητικών 
Δικαστηρίων του Κράτους». 

3. Το γεγονός ότι το παρόν διάταγμα δεν προκαλεί επι 
ττλέον δαπάνη σε βάρος του κρατικού προϋπολογισμού. 

4. Την αριθ. 137/15.2.1999γνώμη της Προέδρου του Δι¬ 
οικητικού Εφετείου Κομοτηνής. 

5. Την αριθ. 117/1999 γνωμοδότηση του Συμβουλίου 
της Επικρατείας, μετά από πρόταση του Υπουργού Δικαι¬ 
οσύνης, αποφασίζουμε; 

Άρθρο 1 

Ορίζουμε ως ημέρα συνεδρίασης του Διοικιγπκού Πρω¬ 
τοδικείου Αλεξανδρούπολης στη μεταβατική του έδρα 
στην Ορεστιάδα και στο δικαστικό κατάστημα του Πρω¬ 
τοδικείου Ορεσηάδας ημέρα Τρίτη και ώρα 11 π.μ. αντί 
της μέχρι σήμερα ορισθείσης Παρασκευής. 

Αρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως 
Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Ιουνίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-«- 

Κ ΑΝΟΝΙΣΜΟ Ι 

( 3 ) 

ΚΑΝΟΝΙΣΜΟΣ ΥΠ’ΑΡΙΘ. 121/1999 
Περίσυστάσεως, λειτουργίας, διοικήσεως καιδιαχειρίσε- 
ως αυτοτελούς Υπηρεσίας εορτασμού του Ιωβηλαίου 
υπό της Εκκλησίας της Ελλάδος. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Έχουσα υπ' όψει; 

1. Τας διατάξεις των παραγρ. 2 και 4 του άρθρου 9 του 
Ν.590/1977. «Περί Καταστατικού Χάρτου της Εκκλησίας 
τής Ελλάδος». 


2. Την από 20.4.1999 Γνωμοδότησιν της Νομικής Υπη¬ 
ρεσίας της Εκκλησίας της Ελλάδος. 

3. Την από 6.5.1999 απόφασιν Αυτής «περί της ανάγκης 
συστάσεως, λειτουργίας, διοικήσεως και διαχειρίσεως 
αυτοτελούς Υπηρεσίας εορτασμού του Ιωβηλαίου, υπό 
της Εκκλησίας της Ελλάδος», ψηφίζει: 

Τον υπ’ αριθμ. 121 /1999 Κανονισμόν έχοντα ούτω: 

Αρθρον1 

Σύστασις, λειτουργία, έδρα, σφραγίς. 

Συνιστάται αυτοτελής Εκκλησιαστική Υπηρεσία υπό την 
επωνυμίαν «αυτοτελής Υπηρεσία δια τον εορτασμόν του 
Ιωβηλαίου υπό της Εκκλησίας της Ελλάδος», έχουσα ως 
έδραν την έδραν της Δ.Ι.Σ. Η Υπηρεσία έχει ιδίαν σφραγί¬ 
δαν φέρουσαν έξωθεν μεν τας λέξεις «Αυτοτελής διοικη 
τική και διαχειριστική Υπηρεσία εορτασμού του Ιωβηλαί¬ 
ου και εσωτερικώς τας λέξεις ΙΕΡΑ ΣΥΝΟΔΟΣ ΤΗΣ ΕΚ¬ 
ΚΛΗΣΙΑΣ ΤΗΣ Ε/\ΛΑΔΟΣ». Η Υπηρεσία αύτη θα λειτουργεί 
εν Αθήναις υπό την εποπτείαν και τον έλεγχον της Δ. I .Σ εις 
τας Υπηρεσίας της οποίας ανήκει, διέπεται δε από τας 
διατάξεις του παρόντος Κανονισμού. 

Αρθρον 2 

Σκοπός της αυτοτελούς Υπηρεσίας είναι: 

1. Η εν γένει μελέτη, η οργάνωσις και ο προγραμματι¬ 
σμός του εορτασμού του Ιωβηλοήου, ήτοι της συμπληρώ- 
σεως 2,000 ετών από της κατά σάρκα γεννήσεως του Κυ¬ 
ρίου ημών Ιησού Χριστού. 

2. Η μελέτη και ο προγραμματισμός των ειδικωτέρων 
θεμάτων. 

3. Η λεπτομερής οργάνωσις των εν Ελλάδι συναφών εκ¬ 
δηλώσεων. 

4. Ο προσδιορισμός των προσφορών μέσων ενημερώ- 
σεως και προβολής του σκοπού του εορτασμού. 

Αρθρον 3 

Διοίκησις 

1. Η Διοίκησις και διαχείρισις της αυτοτελούς Υπηρε¬ 
σίας ανατίθεται εις 7μελή Διοικητικήν και Διαχειρισπκήν 
Επιτροπήν, τα μέλη της οποίας διορίζονται προτάσει του 
Μακαριωτάτου Αρχιεπισκόπου Αθηνών και Πάσης Ελλά 
δος υπό της Δ.Ι.Σ. δια μίαν διετίαν. 

2. Την Διοικηπκήν και Διαχειριστικήν Επιτροπήν (Δ.Ε.Ε) 
του Ιωβηλαίου αποτελούν; 

α) Ο ΜΑΚΑΡΙΟΤΑΤΟΣ ΑΡΧΙΕΠΙΣΚΟΠΟΣ ΑΘΗΝΩΝ ΚΑΙ 
ΠΑΣΗΣ Ε/\/\ΑΔΟΣ, ως Πρόεδρος, μετά του αναπληρωτού 
αυτού οριζομένου υπό της Δ.Ι.Σ. 

β) Τρεις Μητροπολίται οριζόμενοι μετά των αναπληρω¬ 
τών αυτών υπό της Δ.Ι.Σ, 

γ) Τρεις λαϊκοί οριζόμενοι υπό της Δ.Ι.Σ. μετά των ανα¬ 
πληρωτών αυτών. 

δ) Η θητεία ορίζεται διετής δυναμένη να παραταθεί εάν 
δεν έχει ολοκληρωθεί η σύνταξις του όλου απολογιστικού 
έργου. δΓ ο συνιστάται η ως άνω αυτοτελής υπηρεσία. 

Παν μέλος της Επιτροπής παραιτούμενον ή μη δυνάμε- 
νον δΓ οιονδήποτε λόγον να επιτελέση τα καθήκοντα αυ¬ 
τού αντικαθίσταται δΓαποφάσεως του Προέδρου, Μακα- 
ριωτάτου Αρχιεπισκόπου Αθηνών και πάσης Ελλάδος, 
υπάτου αναπληρωτού αυτού. 

3. Η Δ.Δ.Ε. συνέρχεται τακτικώς μεν απαξτου μηνόςτη 
προσκλήσειτου Προέδρου, εκτάκτως δε οσάκις ήθελε ζη- 

τηθεί εγγράφως υπό τεσσάρων μελών. 

4. Αι αποφάσεις της Δ.Δ.Ε. λαμβάνονται κατά πλειοψη- 
φίαν. εν ισοψηφία νικώσης της ψήφου του Προέδρου. 

Τα πρακτικά των συνεδριάσεων αναγιγνώσκονται εις 
την αμέσως επομένην συνεδρίασιν και υπογράφονται με¬ 
τά την ανάγνωσιν υπό των παρισταμένων. 

5. Η Δ.Δ.Ε. δύναται κατόπιν αποφάσεως αυτής να συ¬ 
γκροτεί ϋποεπιτροπάς εκ μελών αυτής και άλλων ειδικών 
προσώπων των οποίων η συμμετοχή ως εκ της πείρας ή 
της ειδικότητας ήθελε κριθεί απαραίτητος, να αναθέτη δε 
εις αυτά την εκτέλεσιν εργασιών αναγόμενων εις την αρ¬ 
μοδιότητα αυτής. 

6. Η λειτουργία της Δ.Δ.Ε. διέπεται εκ των διατάξεων 
του Καταστατικού Χάρτου της Εκκλησίας της Ελλάδος 
(Ν.590/77) και του παρόντος Κανονισμού. 

Ειδικώτεροντατης διοικήσεως και διαχειρίσεως διέπο 
νται υπό των Κανονισμών, λαμβανομένων υπ’ όψιν και 
εφαρμοζόμενων δεόντως των διατάξεων του Ν.2362/95 
και της υπ’ αρ.2024710/ 602/ 0026/8.4.1998 αποφάσεως 
του Γενικού Λογιστηρίου του Κράτους, δια περιτττώσεις 
δε ρυθμίσεως απροβλέπτων και επειγούσης φύσεως θε¬ 
μάτων περί των εσόδων και δαπανών έχουσιν εφαρμογήν: 
α) αι διατάξεις της Εκκλησιασπκής Νομοθεσίας και β) αι 
συναφείς του Λογιστικού των Νομικών Προσώπων 
{Ν.Δ.496/74, και Π.Δ,715/ 79 ως ετροποποιήθησαν και 
ισχύουν έως σήμερον, ως και αι συναφείς του Νόμου 
2362/1995). 

Άρθρον 4 

Η Δ.Δ.Ε έχει τας κάτωθι αρμοδιότητας; 

1 .Ασκεί την διοίκησιν και διαχείρισιν της Υπηρεσίας. 

2.Διαχειρίζεται τους πόρους, αποφασίζει δια παν θέμα 
μη ρυθμιζόμενον υπό του παρόντος Κανονισμού, αποφα¬ 
σίζει τα της εκπληρώσεως των σκοπών της αυτοτελούς 
Υπηρεσίας, ψηφίζει τον Προϋπολογισμόν, εγκρίνει τον 
απολογισμόν, αποφασίζει δια τυχόν απόσπασιν ή πρό- 
σληψιν αναγκαίου προσωπικού, μεριμνά δια την εύρυθ¬ 
μον λειτουργίαν και απόδοσιν αυτής, αποφασίζει δια την 
αποδοχήν ή αποποίησιν δωρεών και χορηγήσεων, καθο¬ 
ρίζει δε την τήρησιν των αναγκαίων βιβλίων μεταξύ των 
οποίων υποχρεωτικώς; 
α) Βιβλίον Πρωτοκόλλου Αλληλογραφίας, 
β) Βιβλίον Πράξεων της Δ.Δ.Ε. 
γ) Βιβλίον Ταμείου, 
δ) Βιβλίον Καθολικόν, 

ε) Γραμμάτια (στελέχη) εισπράξεων και ενταλμάτων 
πληρωμής, 

οτ) Δι’ αποφάσεως της Δ.Δ.Ε δύνανται να ορισθεί η τή- 
ρησις και ετέρων βιβλίων θεωρημένων πάντοτε υπό του 
Μακαριωτάτου Προέδρου. 

Άρθρον 5 

Όργανα - αρμοδιότητες 

1, Η Δ.Δ.Ε, δια την εύρυθμον λειτουργίαν αυτής κατά 
την πρώτην συνεδρίασιν εκλέγει, μεταξύ των μελών αυ¬ 
τής, τον Γραμματέα, τον Ταμίαν και τον επί των Οικονομι¬ 
κών υπεύθυνον. 

2. Ο Γραμματεύς τηρεί τα Πρακτικά της Δ.Δ.Ε, το Πρω- 
τόκολλον Αλληλογραφίας και διεξάγει πάσαν την αλλη¬ 
λογραφίαν. Ο Γ ραμματεύς δύναται να επικουρήται εις το 
έργον αυτού υπό τινός υπαλλήλου λαϊκού ή κληρικού της 
Εκκλησίας της Ελλάδος, οριζομένου υπό του Μακαριω- 


τάτου Προέδρου. 

3. Ο Ταμίας διαχειρίζεται τα έσοδα της υπηρεσίας, ων 
υπόλογος ανά πάσαν ώραν έναντι του Προέδρου και των 
μελών της Δ.Δ.Ε., τηρεί δε τα σχεπκά λογιστικά και δια- 
χειρισπκά βιβλία και στοιχεία, ως ταύτα καθορίζονται και 
καταθέτει τα κεφάλαια και τούς πόρους εις ειδικόν λογα¬ 
ριασμόν εις την Τράπεζαν. 

Ο Ταμίας δύναται να επικουρήται εις το έργον αυτού 
υπό τίνος κληρικού ή λάίκού υπαλλήλου της Εκκλησίας 
της Ελλάδος κατ’ απόσπασιν ή παραλλήλως προς τα κύ¬ 
ρια καθήκοντά αυτού, οριζομένου υπό του Μακαριωτά- 
του Προέδρου. 

Εις τούτον δύναται να αποδοθεί και η ιδιότης του υπο¬ 
λόγου. 

Ο Ταμίας μετά του υπευθύνου των Οικονομικών επιμε¬ 
λείται της συντάξεως του Προϋπολογισμού και του Απο¬ 
λογισμού, ο οποίος εν τελεί εγκρίνεται υπό της Δ.Δ.Ε. και 
τηςΔ.Ι.Σ. 

4.0 επί των Οικονομικών υπεύθυνος: 
α) εκτελεί τας αποφάσεις της Επιτροπής δια την εν γέ- 
νει οικονομικήν διαχείρισιν, 

β) επιμελείται με τον ταμίαν της συντάξεως του Προϋ¬ 
πολογισμού των εσόδων και εξόδων. Τον υπεύθυνον επί 
των Οικονομικών εις περίπτωσιν απουσίας ή κωλύματος 
αναπληροί έτερον μέλος της Επιτροπής οριζόμενον υπ’ 
αυτής. 

Ο υπεύθυνος των Οικονομικών δύναται να επικουρήται 
εις το έργον αυτού υπό πνος υπαλλήλου λάίκού ή κληρι¬ 
κού της Εκκλησίας της Ελλάδος, οριζομένου υπό του Μα 
καριωτάτου Προέδρου. 

Άρθρον 6 
Εκπροσώπισις 

Η δια του παρόντος συνιστωμένη Αυτοτελής Υπηρεσία 
εκπροσωπείται υπό του Προέδρου της Δ.Δ.Ε. ή του νομί¬ 
μου αναπληρωτού αυτού η υπό μέλους αυτής, οριζομένου 
πρός τούτο δια Πράξεαις του Μακαριωτάτου Προέδρου. 

Αρθρον 7 
Πόροι 

Πόροι του Νομικού Προσώπου είναι; 

1. Η επιχορήγησις της Εκκλησιαστικής Κεντρικής Υπη¬ 
ρεσίας Οικονομικών (Ε.Κ.Υ.Ο). 

2. Επιχορηγήσεις της Ελληνικής Πολιτείας. 

3. Δωρεαί - Επιχορηγήσεις πάσης εκκλησιασπκής δια 
χειρίσεως και Αρχής. 

4. Δωρεαί, νομικών και φυσικών προσώπων. 

5. Δωρεαί και λοιποί προσφοραί. 

6. Επιχορηγήσεις οιουδήποτε φορέως διδόμενοι απο- 
κλειστικώς και μόνον δια την εκτέλεσιν του σκοπού της 
δια του παρόντος συνιστωμένης Υπηρεσίας. 

7. Παν έτερον έσοδο ν προερχόμενον εκ πάσης νομίμου 
πηγής. 

8.0ι πόροι της αυτοτελούς Υπηρεσίας διατίθενται απο- 
κλεισηκώς και μόνον δια την εκπλήρωσιν των σκοπών αυ¬ 
τής, ως καθορίζονται δια του παρόντος Κανονισμού και 
δια την λειτουργίαν αυτής. 

Αρθρον 8 

Μετά την εκπλήρωσιντωνσκοπώντης δια του παρόντος 
Κανονισμού συνιστωμένής αυτοτελούς Υπήρεσίας εορ¬ 
τασμού του Ιωβηλαίου, άπασα η κινητή και ακίνητος περί- 

ουσία μετεξόφλησιν των οικονομικών υποχρεώσεων, πε¬ 
ριέρχεται εις την Ε.Κ.Υ.Ο. 

Δυνατοί όμως κατόπιν προτάσειος της Δ.Δ.Ε., η περιου¬ 
σία να διατεθεί δια την εκπλήρωσιν παρεμφερούς εκκλη¬ 
σιαστικού σκοπού δια τροποποιήσεως του παρόντος Κα¬ 
νονισμού κατόπιν αποφάσεως της Δ.Ι.Σ. 

Άρθρον 9 

Η ισχύς του Κανονισμού άρχεται από της δημοσιεύσε- 
ως αυτού εις την εφημερίδα της Κυβερνησεως και το Πε¬ 
ριοδικόν «ΕΚΚΛΗΣΙΑ». 

Άρθρον10 

Από τας διατάξεις του παρόντος Κανονισμού δεν προ- 
καλείται δαπάνη δια προσλήψεις μονίμου η επί συμβάσει 
προσωπικού. Η δαπάνη εκπληρώσεως των σκοπών της 
αυτοτελούς»προσωρινής» Υπηρεσίας δεν δύναται να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 6 Μαίου 1999 

10 Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύς 
Αρχιμ. ΔΑΝΙΗΛ ΠΟΥΡΤΣΟΥΚΛΗΣ 
-» .— ■ 

(4) 

ΚΑΝΟΝΙΣΜΟΣ ΥΠ’ ΑΡΙΘΜ. 122/1999 
Περί τροποποιήσεως και συμπληρώσεως του υπ' αριθμ. 
114/1998 Κανονισμού «Περί συστάσεως και Οργανώ- 
σειος Επικοινωνιακής και Μορφωτικής Υπηρεσίας της 
Εκκλησίας της Ελλάδος». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τις διατάξεις της παραγρ. 2 και 4 του άρθρου 9 του 
Ν.590/1977 «Περί Κατασταπκού Χάρτου της Εκκλησίας 
της Ελλάδος». 

2. Τις διατάξεις των άρθρων 4, 17 και 18 του υπ’ αριθμ. 


114/1998 Κανονισμού {Φ.Ε.Κ, 21/τ.Α/10.2.1999). 

3. Τις διατάξεις του άρθρου 1 του υπ’ αριθμ. 120/1999 
Κανονισμού (Φ.Ε.Κ.91/Α/4.5.1999). 

4. Την από 9.6.1999 Απόφασιν Αυτής, ψηφίζει: 

Τον υπ’ αριθμ. 122/1999 Κανονισμόν έχοντα ούτω: 

Άρθρο 1. 

Η παράγραφος 2του άρθρου 18του υπ’αριθμ. 114/1998 
Κανονισμού αντικαθίσταται ως ακολούθως: 

«2.Μέχρι της εγκρίοεως των Εσωτερικών Κανονισμών 
των Κλάδων Ραδιοφωνίας και Εκδόσεων πάσης φύσεως 
της Επικοινωνιακής και Μορφωτικής Υπηρεσίας της Εκ 
κλησίας της Ελλάδος ισχύουν και εφαρμόζονται μεταβα- 
τικώς τα έως τώρα ισχύοντα για την διοίκηση και διαχείρι¬ 
ση τόσο για το Ραδιοφωνικό Σταθμό, την έκδοση των Πε¬ 
ριοδικών «ΕΚΚΛΗΣΙΑ» «ΕΦΗΜΕΡΙΟΣ», «ΘΕΟΛΟΓΙΑ» και 
την Εφημερίδα «ΕΚΚΛΗΣΙ/\ΣΤΙΚΗ ΑΛΗΘΕΙΑ», όσο και για 
το προσωπικό αυτών και τις υφισταμένες οποιεσδήποτε 
σχέσεις εργασίας των υπαλλήλων και των συνεργατών 
τους». 

Αρθρο 2. 

Η ισχύς του παρόντος Κανονισμού αρχίζει από τή δημο¬ 
σίευσή του εις την Εφημερίδα της Κυβερνήσεως και το 
Περιοδικό «ΕΚΚΛΗΣΙΑ». 

Άρθρο 3. 

Από τις διατάξεις του Κανονισμού αυτού προκαλείται 
δαπάνη σε βάρος του Νομικού Προσώπου της Εκκλησίας 
της Ελλάδος, το ύψος της οποίας δεν μπορεί να προσδιο¬ 
ριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 9 Ιουνίου 1999. 

ί Ο Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύς 
Αρχιμ. ΔΑΝΙΗΛ ΠΟΥΡΤΣΟΥΚΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


